

***Izvještaj o radu i finansijskom poslovanju Javne ustanove Nikšićko pozorište za 2022. godinu***

***Nikšić, mart 2023. godine***

***SADRŽAJ:***

Uvod------------------------------------------------------------------------------------------1

Produkcijska djelatnost i ostale programske aktivnosti-------------------------------------3

Izdavačka djelatnost------------------------------------------------------------------------9

Izvještaj o radu Pozorišnog savjeta za 2022. godinu--------------------------------------10

Izvještaj o finansijskom poslovanju za 2022. godinu--------------------------------------11

Zaključak------------------------------------------------------------------------------------14

Na osnovu člana 28 Statuta Javne ustanove Nikšićko pozorište, na koji je Skupština opštine dala saglasnost rješenjem broj: 01-030-364 od 11.10.2022. godine direktor Javne ustanove Nikšićko pozorište, dana 16.03.2023. godine Savjetu ustanove, podnosi

***IZVJEŠTAJ O RADU ZA 2022. GODINU***

***UVOD:***

Nikšićko pozorište će prethodnu godinu pamtiti po mnogo čemu dobrom. Poslije dobre osnove za rad koja je napravljena na zalasku kovid pandemije, krajem 2021, u 2022. godinu smo ušli sa mnogo boljim uslovima, sa obnovljenim i novouspostavljenim kontaktima, sa odličnom saradnjom sa lokalnom upravom, sa ponovo uspostavljenim interesovanjem i povjerenjem publike i sa nekim novim idejama. Sve u svemu, na početku godine imali smo mnogo bolju radnu i stvaralačku atmosferu nego u ranijem periodu.

Opisani ambijent je uticao da uspostavimo stabilan i sadržajan repertoar koji je popunjen najboljim predstavama iz Crne Gore i regiona, i propraćen stalnim interesovanjem renomiranih pozorišnih kuća za gostovanje u našem pozorištu, za razmjenu programa i za još širu saradnju u smislu koprodukcijske djelatnosti i međusobne naklonosti kad je u pitanju organizovanje turneja i učešća na festivalima. Ovdje posebno ističemo uspostavljenu i sad već tradicionalnu saradnju sa produkcijskom kućom Beoart sa kojom smo i u 2022. godini u našem gradu organizovali dvije revije predstava iz beogradskih pozorišta, što je dalo široku preporuku našem pozorištu i našoj publici kao izuzetno dobrim  domaćinima i otvorilo vrata za još širu i sadržajniju saradnju sa najboljim i najproduktivnijim teatrima i glumcima koji redovno gostuju kod nas.

Uporedo sa tim smo radili i na sopstvenoj produkciji, te smo u kratkom periodu u Nikšićkom pozorištu imali dvije svoje premijere. Prvo smo u maju na scenu postavili predstavu „Boing-boing“, po tekstu Marka Kamelotija, u režiji Rastislava Ćopića. Kroz tu predstavu smo uspjeli da izađemo iz Nikšića igrajući dva puta u Pljevljima i jednom u Kolašinu, ali i da pređemo granice Crne Gore praveći veoma uspješnu turneju po Srbiji, u okviru koje smo gostovali u Kragujevcu, Lazarevcu, Čačku i Zaječaru. Sa ponosom ističemo da je u okviru te turneje naša predstava učestvovala na dva renomirana festivala. Zatvorili smo Joakimfest u Kragujevcu i otvorili Dane Zorana Radmilovića u Zaječaru. Svuda smo bili zapaženi i lijepo prihvaćeni od organizatora i publike, uz dodatne garancije i obećanja da ćemo biti ponovo pozvani. Nakon toga je ova naša predstava igrana više puta u našem gradu, kao i u Crnogorskom narodnom pozorištu, a u ovom trenutku dogovaramo nova gostovanja.

No, dok je „Boin-boing“ sebi već krčio put mi smo pristupili izradi nove predstave i to uglavnom sa umjetničkim snagama iz našeg grada, ali u koprodukcijskoj saradnji sa pljevaljskim Centrom za kulturu. Naime, nakon sedam decenija u Nikšiću je postavljen Nušićev „Narodni poslanik“, u režiji Gorana Bulajića. I ta predstava je imala više igranja među kojima posebno izdvajamo igranje na zatvaranju 18. Međunarodnog festivala glumca i gostovanje u prepunoj sali Crnogorskog narodnog pozorišta. Sa ovom predstavom imamo velike planove kroz nekoliko zakazanih gostovanja u tekućoj godini i kroz najave da ćemo i ove godine učestvovati na renomiranim festivalskim smotrama.

Kruna našeg prošlogodišnjeg rada je svakako bio 18. Međunarodni festival glumca kroz koji smo ugostili predstave sa širokog jugoslovenskog prostora i podigli standarde i u organizaciji i u umjetničkom kvalitetu. Po ocjenama mnogih Festival iz 2022. je možda i najbolji do sada. Zbog toga smo dobili brojne pohvale i priznanja od gostiju sa svih strana, ali i od mnogobrojne publike koja nam dolazi i iz drugih gradova Crne Gore.

Uz pozorište za večernju scenu redovno smo organizovali i programe za djecu koji su izuzetno dobro propraćeni i za koje se često traži karta više. To nas je podstaklo da u toku tekuće godine krenemo i sami u produkciju predstave za djecu.

Na polju izdavačke djelatnosti smo uspjeli da održimo i unapredimo časopis „Pozorište“, kao jedini tog tipa u Crnoj Gori. Kroz finansiranje projekata od strane Ministarstva kulture ušli smo u izdavačke projekte sabiranja i štampanja dramskih tekstova koji su potonjih godina objavljivani u okviru našeg časopisa, kao i štampanja i objavljivanja izabranih drama Veljka Mandića.

Sa drugim opštinskim institucijama smo uspješno organizovali „Septembarske dane“, ali i niz drugih programa, izložbi, muzičkih koncerata, akademija i programa koji na različite načine pomažu afirmaciji mladih nikšićkih stvaralaca.

            Na kraju uvodnog dijela je neophodno istaći više nego dobru saradnju i naklonost koju imamo od institucija grada, gradske uprave i lokalnih privrednika.

**PRODUKCIJSKA DJELATNOST I OSTALE PROGRAMSKE AKTIVNOSTI**

Pozorišna djelatnost se prije svega ogleda u sopstvenoj produkciji. Nije zgoreg reći da je JU Nikšićko pozorišne poslije dužeg perioda imalo dvije predstave iz sopstvene produkcije. Pored sopstvene produkcije možemo se pohvaliti sa velikim brojem gostujućih predstava, muzičkih koncerata, muzičko - poetskih kabarea, filmskih i folkornih dešavanja. Ističemo da naročito vodimo računa o najmlađoj populaciji i da za njih na mjesečnom repertoaru imamo do dvije predstave. Ono što će našoj programskoj aktivnosti svakako dati na značaju je i završen javni tender za digitilizaciju pozorišne sale. Očekujemo da svi radovi budu završeni početkom 2023. godine.

|  |
| --- |
| **Dakle, u 2022. godini izvedeno je ukupno 134 programa, što će reći svaki treći dan   Nikšićko pozorište je ostvarivalo program , a da je nikšićka publika mjesečno imala mogućnost da odgleda minimum 4 predstave za večernju scenu.** |

**Predstave za večernju scenu, 37 programa**

|  |  |  |  |
| --- | --- | --- | --- |
|   |  Datum  | **Gostujuće predstave** | **Sopstvena produkcija** |
| 1. | 16. 02. |   | **„Osvrni se u gnjevu“** |
| 2. | 21. 02. | **„Kralj magnovenja“** |  |
| 3. | 08.03. | **„Prosidba i Medvjed“**,JU Centar za kulturu Pljevlja |   |
| 4. | 10.03. | **„Iskušenje“**, Scena „Maska“ i Šabačko pozorište |   |
| 5. | 21.03. | **„Audicija – kako sam dobila ulogu“**, „Pan teatar“ Beograd |  |
| 6. | 07.04. | **„Prah“**, JU Centar kulture i mladih Opštine Centar Sarajevo i UDU „Altteatar“ Sarajevo |  |
| 7. | 26.04. | **„Lutka sa kreveta broj 21“**, Beo art 2015 |  |
| 8. | 27.04. | **„U agoniji“**, Beo art 2015 |  |
| 9. | 28.04. | **„Zaboravljene“** , Beo art 2015 |  |
| 10. | 10.05. | **„Reč o svečoveku“** |  |
| 11. | 19.05. |   | **Premijera „Boing-boing“** |
| 12. | 20.05. |   | **„Boing-boing“** |
| 13. | 28.05. | **„Čeznem da vam kažem“** |  |
| 14. | 30.05. | **„Virus“**, KKC „Akord“ |  |
| 15. | 31.05. | **„Narkotik bluz“**, KKC „Akord“ |  |
| 16. | 02.06. | **„Djeca sunca“**, CNP |  |
| 17. | 07.06. |  | **„Boing-boing“** |
| 18. | 05.09. | **„Narkotik bluz“**, KKC „Akord“ |  |
| 19. | 08.09. |  | **„Boing-boing“** |
| 20. | 09.09. | **„Besmrt u Kopenhagenu“**, JU Gimnazija „Stojan Cerović“ Nikšić |  |
| 21. | 14.09. | **„Kralj magnovenja“** |  |
| 22. | 18.09. | **„Knjiga o Milutinu – deo prvi“**, Zvezdara teatar Beograd |  |
| 23. | 30.09. |  | **Premijera****„Narodni poslanik“** |
| 24. | 03.10. | **„Milunka“**, Teatar „Balkan Novi Pokret“ Beograd |  |
| 25. | 04.10. | **„Ubi me kurje oko“**,Teatar „Balkan Novi Pokret“ Beograd |  |
| 26. | 21.10. | **„Sedmi dan“**, KC Istočno Novo Sarajevo i Udruženje „Putujući glumac“ |  |
| 27. | 07.11. | **„Ana Karenjina“**, Novosadsko pozorište - *Újvidéki Színház* | **18. MFGNK2022** |
| 28. | 08.11. | **„Realisti“**, Teatar*„Exit“*Zagreb | **18. MFGNK2022** |
| 29. | 09.11. | **„Upotreba čoveka“**, UG Novi tvrđava teatar, Budva grad teatar, Novosadsko pozorište, *East West centar Sarajevo* | **18. MFGNK2022** |
| 30. | 10.11. | **„Pokojnik“**, CNP | **18. MFGNK2022** |
| 31. | 11.11. | **„Umjetnik u gladovanju“**, Narodno pozorište Sarajevo | **18. MFGNK2022** |
| 32. | 12.11. | **„Neprijatelj naroda“**, RSM NU Makedonski narodni teatar Skoplje | **18. MFGNK2022** |
| 33. | 13.11. |  | **18. MFGNK2022****„Narodni poslanik“** |
| 34. | 05.12. | **„Sin“**, Atelje 212 i Beoart 2015 |  |
| 35. | 06.12. | **„Sitnice koje život znače“**, Narodno pozorište u Beogradu, Beoart 2015 i Centar za kulturu Tivat |  |
| 36. | 07.12. | **„Čovjek visine“**, Beoart 2015 |  |
| 37. | 21.12. | **„Šćeri moja“**, CNP |  |

|  |
| --- |
| **Ono čime se svakako možemo pohvaliti je činjenica da predstava iz naše produkcije Boing-Boing je imala izuzetan uspjeh na turneji po Srbiji. Poslije dužeg vremena jedna predstava Nikšićkog pozorišta je igrala u renomiranim pozorištima. Izuzetna nam je čast što je naša predstava zatvorila Joakimfest u Srpskom knjaževskom tetru iz Kragujevca, najstarijem teatru u Srbiji osnovanim 1835. Zatim se igrla u Čačku i Lazarevcu i opet doživjeli čast da otvorimo Dane Zorana Radmilovića u Zaječaru. Neumnjivo da Narodni poslanik koprodukcijska predstva tek očekuju brojna igranja u regionu. Za svaku  je pohvalu i 18. Međunarodni festval glumca koji je po ocjeni mnogih bio izuzetan. To nam daje i zadatak da se festival u najmanju ruku mora održati na ovom nivou.** |

**Predstave za djecu:  12. predstava sa 23. izvođenja**

-          28.02.**„Ne žuri, stoj! Čuvaj glavu, druže moj!“** – Mali atelje „Arlekin“ Podgorica (10 č, 12 č. i 14 č)

-          22.03. **„Aska i Vuk“** – „Pan teatar“ Beograd (10 i 12 č)

-          20.04. **Poetsko-muzički program za učenike osnovnih škola sa Todetom Nikoletićem i Branimirom Rosićem -** JU „Zahumlje“ i JU Nikšićko pozorište

-          21.04. **„Avanture Maše i Mede“** – „Pan teatar“ Beograd (10 i 12 č)

-          31.05. **„Slađanina bajka“** – KKC „Akord“

-          07.06. **„Zemlja čudesa“** – JPU „Dragan Kovačević“ i Pozorišna trupa „Čarobnjaci“

-          08.06.**„Zemlja čudesa“** – JPU „Dragan Kovačević“ i Pozorišna trupa „Čarobnjaci“ (9.30 i 10.30 č)

-          05.09. **„Slađanina bajka“** – KKC „Akord“

-          15.09. **„Šalalajkina ciciban čarolija“** – „Pan teatar“ Beograd (10 i 12 č)

-          03.10. **„Pipi Duga Čarapa u kvizioneru“ -**„Pan teatar“ Beograd (10 i 12 č)

-          05.10. **„Zemlja čudesa“** – JPU „Dragan Kovačević“ i Pozorišna trupa „Čarobnjaci“ (10 i 18 č)

-          24.11. **„Crvenkapa i Vuk u zemlji čuda“** – (10 i 18 č)

-          28.12. **„Baš čarobna frula“** – MoniCart Beograd (10 i 12 č)

-          29.12. **„Male tajne porodice Mraz“** – Mali atelje „Arlekin“ (18 č)

|  |
| --- |
| **Briga za najmlađe je strateški cilj JU Nikšićko pozorište. Vodeći računa da što veći broj djece učestvuje u pozorišnom životu pojedine predstave su imale i po tri izvođenja na dan.** |

**Koncerti: 13**

-          24.02.**Koncert grupe „Džanum“ sa gostima**

-          28.03. Poetski koncert Petra Božovića **„Lišće, vetar i ja“**

-          02.04. **10. festival mladih srpskih guslara Srbije, Republike Srpske i Crne Gore**

-          30.05. **Autorsko veče Dragana Kneževića**– KKC „Akord“ i JU Nikšićko pozorište

-          29.09. **Koncert folklornog ansambla JU „Zahumlje“ Nikšić -**JU „Zahumlje“ i JU Nikšićko pozorište

-          07.10. 17. Međunarodni Nikšić gitar festival **Damir Imamović trio** – NVO „Anagastum guitar society“ i JU Nikšićko pozorište

-          10.10.**Vlatko Stefanovski i Kragujevački akademski orkestar akordeonista -**Opština Nikšić i JU Nikšićko pozorište

-          04. 11. **Koncert Crnogorskog simfonijskog orkestra**– Muzički centar Crne Gore i JU Nikšićko pozorište

-          19.11. **Koncert „U kolo, bez granica“** - KUD „Jeleče“ Nikšić i JU Nikšićko pozorište

-          16.12. **„Eto pjesma“ Rade Šerbedžija i Zapadni kolodvor**

-          27.12. **Novogodišnji hepening dječijih sekcija JU „Zahumlje“** – JU „Zahumlje“ i JU Nikšićko pozorište

-          27.12.**Novogodišnji koncert folklora i hora JU „Zahumlje“ sa gostima**– JU „Zahumlje“ i JU Nikšićko pozorište

|  |
| --- |
| **Muzičko-poetski programi su dobro prihvaćeni od publike tako da ćemo ovu vrstu programa razvijati i unapređivati. Na to nas obavezuje izuzetna posjećenost svih navedenih programa.** |

**Gostovanja: 15**

-          08.02. **„Osvrni se u gnjevu“** – Centar za kulturu Danilovgrad

-          09.02. **„Osvrni se u gnjevu“** – JU Kulturni centar „Nikola Đurković“ Kotor

-          15.03. **„Osvrni se u gnjevu“** – JU Centar za kulturu Pljevlja

-          16.03. **„Osvrni se u gnjevu“** – JU Centar za kulturu Berane

-          15.04. **„Osvrni se u gnjevu“** – Crnogorsko narodno pozorište

-          08.06. **„Boing-boing“** – Centar za kulturu Pljevlja

-          26.07. **„Boing-boing“** – Centar za kulturu Kolašin

-          09.09. **„Boing-boing“** – Centar za kulturu Pljevlja

-          28.09. **„Narodni poslanik“** - Centar za kulturu Pljevlja - PREMIJERA

-          12.10. **„Boing-boing“** – Knjaževsko-srpski teatar Kragujevac

-          13.10. **„Boing-boing“** – Dom kulture Čačak

-          14.10. **„Boing-boing“** – Puls teatar Lazarevac

-          16. 10. **„Boing-boing“** – Pozorište „Zoran Radmilović“ Zaječar

-          04. 11. **„Narodni poslanik“** – Crnogorsko narodno pozorište

-          07.12. **„Boing-boing“** – Crnogorsko narodno pozorište

|  |
| --- |
| **Već smo naglasili da sopstvena produkcija predstava ključnu djelatnost JU Nikišićko pozorište. Suština sopstvene produkcije se ogleda i u tome da se predstave što više igraju. Ako je suditi po već viđenom predstave su uveliko opravdale svoje postojanje. Uvjereni smo da će na ovaj način Nikšićko pozorište postati respektabilno pozorište ne samo u Crnoj Gori već i u regionu.** |

**Promocije i izložbe: 17**

-          08.03. Likovna izložba žena stvaralaca iz Nikšića **„Umjetnost je praznik“**– JU Nikšićko pozorište i JU Muzeji i galerije Nikšić

-          15.03. Foaje Nikšićkog pozorišta u 12 časova Manifestacija „Dani Petra  Lubarde“ Izložba „Lubardi u čast“ učenika Gimnazije „Stojan Cerović“ Nikšić – JU Muzeji i galerije Nikšić i JU Nikšićko pozorište

-          29.03. Foaje Nikšićkog pozorišta u 18 časova Izložba „Čeljad“ Aleksandre Božović i Stefana Ševaljevića – Opština Nikšić, Filozofski fakultet Nikšić, JU MUzeji i galerije, ju Nikšićko pozorište

-          08.04. Izložba **„Najljepše ćirilično slovo“** – Umjetničko udruženje „Scena“ i NVO Kulturni centar „Ćirilo“

-          09.04. Promocija zbirke reportaža **„Kad tišina progovori“** autorke Svetlane Mandić

-          12.04. Izložba fotografija **„Drumovanja“** – TO Nikšić, SIČ „Tibor“ i JU Nikšićko pozorište

-          15.04. Foaje Nikšićkog pozorišta 17 časova, Izložba ikona „U susret Vaskrsu“ umjetnice Petre Kosnić – JU Muzeji i galerije i JU Nikšićko pozorište

-          07.05. Promocija zbornika i izložba fotografija **„Veče posvećeno mitropolitu Amfilohiju i vladici Atanasiju“** – Opština Nikšić i Crkvena oppština Nikšić

-          08.05. Promocija fototipije časopisa **„Umetnost“ br. 27/28 (1971)** posvećenog odbrani Kapele na Lovćenu - Opština Nikšić, Crkvena oppština Nikšić i Matica srpska – društvo članova u Crnoj Gori

-          26.05. Izložba slika **„Put“** umjetnice Angeline Đoković Janjušević - JU Nikšićko pozorište i JU Muzeji i galerije Nikšić

-          10.06. Izložba dječijih radova **„Ateljea Dali“ -**JU Nikšićko pozorište i JU Muzeji i galerije Nikšić

-          01.10. Izložba radova **„No concept“** – Opština Nikšić i JU Nikšićko pozorište

-          24.10. Izložba iz arhiva JU Muzeji i galerije **„Tragovi u vremenu“** - JU Nikšićko pozorište i JU Muzeji i galerije Nikšić

-          17.11. Izložba kataloga i plakata iz arhiva JU Muzeji i galerije **„Tragovi u vremenu – dio II“** - JU Nikšićko pozorište i JU Muzeji i galerije Nikšić

-          30.11. **Izložba dječijih radova Škole crtanja „Umjetnički centar“** – Škola crtanja „Umjetnički centar“ i JU Nikšićko pozorište

-          09.12. Izložba učeničkih radova **„Maketa: forme i materijali“** – Gimnazija „Stojan Cerović“, JU Muzeji i galerije i JU Nikšićko pozorište

-          26.12. **Izložba radova starije grupe Škole crtanja „Umjetnički centar“** – Škola crtanja „Umjetnički centar“ i JU Nikšićko pozorište

|  |
| --- |
| **Ono što je karakteristično za rad JU Nikšićkog pozorišta jeste činjenica da se pojedini programi koji nijesu iz djelokruga primarnih aktivnosti odvijaju u našim prostorijama, tako da negdje slovimo i kao izložbeni prostor.** |

**Filmovi: 10 (16 projekcija)**

-          17.02. Nikšićka premijera filma **„Elegija lovora“**– Filmski centar Crne Gore i JU Nikšićko pozorište

-          18.02. Igrani film **„Zlatni dečko“ -** – Filmski centar Crne Gore i JU Nikšićko pozorište

-          24.03. **„Bilo jednom u Srbiji“** (18 i 20.30 č)

-          25.03. **„Bilo jednom u Srbiji“** (18 i 20.30 č)

-          26.03. **„Mrak“** (18 i 20 č)

-          27.03. **„Mrak“** (18 i 20 č)

-          12.04. Dani švedskog filma u Crnoj Gori **„Čarter“**– Filmski centar Crne Gore i JU Nikšićko pozorište

-          13.04. Dani švedskog filma u Crnoj Gori **„Savršeni pacijent“**– Filmski centar Crne Gore i JU Nikšićko pozorište

-          14.04. Dani švedskog filma u Crnoj Gori **„Golijat“**– Filmski centar Crne Gore i JU Nikšićko pozorište

-          09.05. Dokumentarni film **„Sveti Vasilije Ostroški svedok vaskrsenja“** - Opština Nikšić i Crkvena oppština Nikšić

-          18.11. Igrani film **„Čudotvorac tumanski“**

-          15. 12. Premijera dokumentarnog filma **„Zlo proljeće ᾽92“** stradanje nikšićko-šavničke grupe – Televizija Nikšić

**Ostalo: 10**

-          29.01. **Svetosavska akademija**

-          11.05. Dodjela književne nagrade **„Izviiskra Njegoševa“** - Opština Nikšić i Crkvena oppština Nikšić

-          20.04. Kinoteka u svakom gradu

-          22.07. Plesna grupa

-          23.09. Jesenji sajam knjiga

-          02.10.**„Modna noć uz lijepe stihove“** – Dani models agency i JU Nikšićko pozorište

-          05.11. Svečana akademija povodom 30 godina Kola srpskih sestara „Kosovka djevojka“ u Nikšiću **„Snaga dobra“** – Kolo srpskih sestara i JU Nikšićko pozorište

-          20. 12. Humanitarno veče za pomoć djeci sa karcinomom

-          23. 12. Humanitarno veče, novogodišnji program za djecu

-          23. 12. Humanitarno guslarsko veče, Nikola Krivokapić

**IZDAVAČKA DJELATNOST**

Realizovani projekti Izdavačke djelatnosti Nikšićkog pozorišta su prateći i neodvojivi dio produkcije Ustanove i predstavljaju refleksiju događaja sa matične scene. Aktivnosti ovog segmenta rada Pozorišta u 2022. godini, doprinijele su da se dramska umjetnost ne samo u Nikšiću, već i u Crnoj Gori organizovanije bilježiti, što je od posebnog značaja jer u našoj državi još uvijek nema pozorišnog instituta i muzeja.

Ciljevi izdavačkih naslova u kontinuitetu su definisani sa namjerom da se scenski, kreativni čin sačuva od zaborava i da se svijest o značaju pozorišta i na ovaj način potvrdi, a teatar dodatno približi publici. Neki sadržaji realizovani su uz podršku i saradnju sa drugim pozorišnim i ustanova kulture u Crnoj Gori koje se bave profesionalnom dramskom produkcijom, te brojnim festivalima koji funkcionišu kao producentske kuće i pojedincima. Zbog tih blagovremeno preduzetih aktivnosti, najveći dio sredstava obezbijeđen je od Ministarstva kulture, pozorišnih ustanova u Crnoj Gori, a manjim dijelom iz sopstvenih (programskih) sredstava Nikšićkog pozorišta. Da smo na „dobrom putu“ govori podatak da je Nikšićko pozorište za projekte Izdavačke djelatnosti u minuloj godini dobilo podršku Ministarstva kulture i medija, na osnovu Konkursa za sufinansiranje programa i projekata za ostvarivanje javnog interesa u kulturi. Izdavačka djelatnost je u 2022. godini kod resornog Ministarstva aplicirala pet (5) projekata: Časopis „Pozorište“, zbirku drama „Sabrane drame“ (Savremeni dramski piscvi u Crnoj Gori), zbirku „Drame“, Veljka Mandića, leksikon „Pozorišni i filmski stvaraoci Nikšića“ (1945-2021), monografiju „Pozorište u Crnoj Gori“ (teatrologija/teatrografija). Navedeni projekti dobili su podršku Ministarstva  u ukupnom iznosu od 8 750, 00 €. No, budući da se kasnilo u donošenju odluka konkursnih komisija Ministarstva i potpisivanja ugovora (kraj jula i polovina avgusta 2022), rokovi realizacije za neke navedene projekte su morali biti pomjereni za prvi kvartal tekuće godine, uz saglasnost Ministarstva kulture i medija, koje je aneksima potpisanih ugovora preciziralo nove termine.

Časopis „Pozorište“ (četiri broja) objavljena su od septembra do decembra 2022. godine.  Projekat je u cjelosti realizovan od sredstava Ministarstva, u ukupnom iznosu od 2 000, 00 €. Značaj ove periodične publikacije ogleda se, prije svega, u afirmisanju pozorišne produkcije i i dramske umjetnosti uopšte u Crnoj Gori, kao i zemalja regiona, kroz uspostavljenu saradnju.

U izvještajnom periodu pripremljeni su za štampu rukopisi dvije zbirke drama: „Sabrane drame“ (Savremeni dramski pisci u Crnoj Gori) i „Drame“, Veljka Mandića. Ministarstvo kulture je takođe, sufinansijer ova dva naslova, u ukupnom iznosu od 3 300, 00 €; za „Sabrane drame“ opredijeljeno je 1500, 00 €, a za zbirku „Drame“, Veljka Mandića, Ministarstvo je obezbijedilo 1 800, 00 €. Ova dva naslova će uskoro izaći iz štampe.

U toku je finalizacija rukopisa za štampu još dva naslova: leksikon „Pozorišni i filmski stvaraoci Nikšića“ (1945-2021), za koji je opredijeljeno  1 550, 00 € i monografija „Pozorište u Crnoj Gori“ (teatrologija/teatrografija), sa finansijskom podrškom od 1 900, 00 €. Realizacija ovih projekata će biti, takođe ispoštovana u aneksima predviđenim rokovima.

Izdavačka djelatnost je u junu imala učešće na 51. Festivalu dramskih amatera Crne Gore, u tzv. *off* programu koji je bio posvećen teatrološkim raspravama na temu ,,Dramski amaterizam u Crnoj Gori“.

U izvještajnom periodu u kontinuitetu je ažurirana *WEB* stranica Nikšićkog pozorišta, na kojoj se plasiraju sve aktuelne informacije o radu Pozorišta i arhivirana je i producentska dokumentacija, kao i poslovi odnosa sa javnošću.

**IZVJEŠTAJ O RADU POZORIŠNOG SAVJETA ZA 2022. G.**

Pozorišni savjet JU Nikšićko pozorište je tokom 2022. godine, održao devet sjednica. Savjet je razmatrao i usvojio niz odluka i zaključaka, u skladu sa važećim zakonskim propisima, koji se odnose na djelatnost ustanove. Poseban doprinos Savjeta, ogleda se u redovnim razmatranjima i analizama aktuelnih pitanja, u cilju efikasne i produktivne realizacije planiranih programskih aktivnosti, kao i iznalaženju rješenja na prevazilaženju teškoća za nesmetan rad i funkcionisanje ustanove.

U izvještajnom periodu Pozorišni savjet je donio: Odluku o usvajanju Programa rada JU Nikšićko pozorište za 2022. godinu, Odluku o davanju saglasnosti na Plan javnih nabavki za 2022. godinu, Odluku o realizaciji premijernog projekta u produkciji Nikšićkog pozorišta, Odluku o zakupu sale i cijeni bioskopskih ulaznica, Odluku o usvajanju Izvještaja o radu i finansijskom poslovanju JU Nikšićko pozorište za 2022. godinu, Odluku o reprezentaciji.

Pozorišni savjet je redovno usvajao mjesečne repertoare JU Nikšićko pozorište, u sklopu zajedničkog opštinskog programa „Nikšićka kulturna scena 2022“.

***Izvještaj o finansijskom poslovanju za 2022. godinu***

|  |  |  |
| --- | --- | --- |
| **Redni****bro**j | **Opis** | **Izvršenje za period od 01.01-31.12.2022. god** |
|
| 1 | 2 | 3 |
| 1. | **Primici** |  |
| 1.1 | Opšti prihodi-Transferi od Budžeta Opštine-Transferi od Zavoda za zapošljavanje(Refundacija licnog dohodka lica sa invaliditetom) | **580.230,92** **12.663,08**  |
| 1.2 | **Namjenski prihodi od Budžeta Opštine**-Programske aktivnosti 2021 | **63.029,14**63.029,14 |
| 1.3 | **Sopstveni prihodi**-Fakturisani prihodi (organizovana prodaja ulaznica)-Prihodi sa biletarnice (prodaja ulaznica) |  **92.579,08**54.747,39 37.831,69  |
| 1.4 | **Donacije****(Epcg,Radio difuzni centar,Institut za ljekove,Mi Goranović,Turistička org Nikšić itd...)** | 16.312,40 |
|  | **Ukupni primici** (1.1+1.2+1.3) | ***764.814,62*** |
| 2. | **Izdaci** |  |
| 2.1 | **Bruto zarada i doprinosi na teret poslodavca** | **515,896.31** |
| 2.2 | **Ostala lična primanja**-Naknada za Pozorisni savjet-8 mart -Jubilarne nagrade zaposlenima | **16.630,55**4.690,556.000,005.940,00 |
| 3 | **Rashodi za materijal i usluge**-Rashodi za gostujuće predstave i filmove-Rashodi za festivalske nagrade -Rashodi za kancelarijski materijal -Rashodi za izradu reklamnog materijala i ulaznica-Rashodi za sl.putovanja u zemlji (dnevnice)-Rashodi za reprezentaciju u zemlji-Rashodi za usluge prevoza-Rashodi za telefonske usluge-Rashodi za električnu energiju-Rashodi za bankarske usluge-Rashodi za PTT usluge-Rashodi za gorivo-Rashodi za Ugovore o djelu-Rashodi za komptjutersku opremu i održavanje-Rashodi za kuponinu City light-a-Rashodi za kupovinu kamere za pozorište-Rashodi za hotelski smještaj glumaca-Rashodi za komualne usluge-Rashodi za osiguranje zaposlenih-Rashodi za advokatske i pravne usluge-Rashodi za stručno usavrsavanje-Rashodi za ozvučenje koncerta -Rashodi izrade scenografije i kostimografije predstave Boing Boing-Rashodi izrade scenografije i kostimografije predstave Narodni poslanik-Rashodi za sredstva higijene-Ostali izdaci | **229.485,16** 81.320,503.400,001.434,098.592,14 11.988,781.216,555.099,501.701,7016.631,162.334,7562,20800,0440.470,021.511,451.089,004.990,0014.021,011.875.53 1.270,39 3.470,51 2.275,002.442,666.085,655.791,191.021,798.589,55 |
|  | ***Ukupno izdaci*** (2.1+ 2.2+2.3+2.4) | ***762.012,02***  |
| **III** | **Povećanje/smanjenje gotovine(I-II)** | 2.802,60 |
| **IV** | **Gotovina na početku perioda** | 73.054,50  |
| **V** | ***Gotovina na kraju perioda(III+IV)*** | ***75.857,10*** |

12 **Stanje na žiro-računu JU Nikšićko pozorište 31. 12. 2022. godine iznosi 75.857,10€.**

**IZVJEŠTAJ O NEIZMIRENIM OBAVEZAMA**

|  |  |  |
| --- | --- | --- |
| **Redni broj** | **OPIS** | **Stanje obaveza na kraju izvještajnog perioda** **01.01-31.12.2022.god.** |
| 1 | 2 | 3 |
|  1. | **Obaveze za tekuće izdatke**  |  |
| 1 | Obaveze za bruto zarade i doprinose na teret poslodavca (**decembar 2022**) | 39.935,02 |
| 2 | Obaveze za ostale tekuće izdatke (**dobavljači**) | 9.037,39 |
|  | **Stanje obaveza na dan** **31. 12. 2022. godine** | **48.972,41** |

**Napomena:**

Neizmirene obaveze po osnovu poreza i doprinosa za period od 2009-2014.godine iznose **473.049,14€**.

U 2022. godini Opština Nikšić uplatila je anuitete po reprogramu u iznosu od **28.383,00€**,a u 2023 godini planirani su anuiteti u iznosu od **28,383,00€.**

***ZAKLJUČAK***

            Kao što smo već naveli u uvodu, godina iza nas za Nikšićko pozorište je bila za ponos. I to ne tvrdimo samo mi iz Pozorišta, već naša brojna publika i naši gosti i saradnici sa raznih strana. Sve te pohvale i rezultati svakako prijaju, ali i obavezuju, odnosno direktno otvaraju prostor za nove ideje, nove kreacije i svestranije njihovo predstavljanje.

            U našim prioritetima se nalaze svi sadržaji koji su navedeni u prethodnom tekstu, ali se uvijek postavlja zadatak da se bude  bolji na svim poljima na kojima radimo. Ne sumnjamo da ćemo na tom putu i naumu naići na saradnike na koje smo i dosad nailazili i računali, ali se nadamo da ćemo taj krug i proširiti sa jasnim ciljem da naše pozorište bude prepoznato kao jedan od temelja grada, kao nezaobilazno mjesto prepoznavanja ovdašnje kulture i kao sastajalište ljudi u kome se kvalitet podrazumijeva.

            I do sada nam je bilo zadovoljstvo i čast da našem gradu činimo reprezentativno obilježje i nadamo se da ćemo to i u budućnosti biti, a čini nam se da taj optimizam gajimo na vrlo realnim i opipljivim rezultatima.

 Direktor:

  Radinko Krulanović, s.r.